open-index/open-wikipedia-markdown huggingface dataset:
როლონი

**როლონი** (ნორმანდიული: Rou, Rolloun; ძველსკანდინავიური: Hrólfr; ფრანგ. Rollon; გარდაიცვალა 928-933 წლებში) — ვიკინგი, რომელიც გახდა ნორმანდიის პირველი მმართველი. ის გამოჩნდა, როგორც გამორჩეული მეომარი ნორვეგიელებს შორის, რომლებმაც მუდმივი დასაყრდენი დაამყარეს ფრანკების მიწაზე ქვედა სენის ხეობაში. 911 წელს შარტრის ალყის შემდეგ, შარლ მოსულელომ, დასავლეთ ფრანკიის მეფემ, მათ მიწები მიანიჭა სენას შესართავსა და ახლანდელ რუანს შორის, სანაცვლოდ როლო დათანხმდა შეეწყვიტა მისი ყაჩაღობა, დაიფიცა ერთგულება, რელიგიური მოქცევა და დაპირება, რომ დაიცავდა სენას შესართავს ვიკინგების თავდასხმებისგან.

სახელი როლო პირველად ჩაწერილია, როგორც დანიელი ვიკინგების ლიდერი 918 წლის ქარტიაში, და ის განაგრძობდა მეფობას ნორმანდიის რეგიონში სულ მცირე 928 წლამდე. მის მემკვიდრედ გადავიდა მისი ვაჟი უილიამ ლონგსვორდი ნორმანდიის საჰერცოგოში. როლოსა და მისი მიმდევრების შთამომავლები, მათ მიერ დასახლებული მიწების ძირძველ ფრანკებთან და გალო-რომაულ მოსახლეობასთან შერევით, ცნობილი გახდა როგორც "ნორმანები". ნორმანების ინგლისის დაპყრობის და სამხრეთ იტალიისა და სიცილიის დაპყრობის შემდეგ მომდევნო ორი საუკუნის განმავლობაში, მათი შთამომავლები მართავდნენ ინგლისს, ირლანდიის დიდ ნაწილს, სიცილიასა და ანტიოქიას XI - XIII საუკუნეებში, და დატოვეს მუდმივი მემკვიდრეობა ისტორიაში. ევროპასა და ახლო აღმოსავლეთში.

## სქოლიო
კატეგორია:გარდაცვლილი 930-იანები
კატეგორია:X საუკუნის ევროპის მმართველები
კატეგორია:ნორმანდების დინასტია
კატეგორია:ნორმანდიის ჰერცოგები
ველიკაია (ჩუკოტკა)

**ველიკაია**, *ბოლშაია*, აუზის ფართობი 31 ათ. კმ². მნიშვნელოვან მანძილზე მიედინება ანადირის დაბლობზე, იყოფა მრავალ ტოტად და ფშანად. ჩაედინება ბერინგის ზღვის ონემენის ყურეში. იკვებება თოვლისა და წვიმის წყლით. იყინება ოქტომბრის შუა ხანებში, ლღვება მაისის ბოლოს – ივნისის დასაწყისში.

## სქოლიო 
კატეგორია:ჩუკოტკის ავტონომიური ოკრუგის მდინარეები
ქეთევან ანჯაფარიძე

**ქეთევან ანჯაფარიძე** (დ. 9 ნოემბერი, 1922, ბანძა — გ. 2016) — ქართველი ნეფროლოგი.

## ბიოგრაფია
1949 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1949–1950 წლებში იყო სოხუმის ჯანგანყოფილების მთავარი ეპიდემიოლოგი. 1951–1960 წლებში აფხაზეთის ჯანდაცვის სამინისტროს IV სამმართველოს საავადმყოფო–პოლიკლინიკის მთავარი ექიმი. 1960–1973 წლებში რესპუბლიკის ცენტრალური კლინიკური საავადმყოფოს – ექიმი ორდინატორი–თერაპევტი. 1973 წლიდან ამავე საავადმყოფოს ნეფროლოგიური განყოფილების გამგე და საქართველოს ჯანდაცვის სამინისტროს მთავარი ნეფროლოგი. ავტორია 38 სამეცნიერო–პრაქტიკული ნაშრომის, ნეფროლოგიის აქტუალურ საკითხებზე. 1940–1943 წლებში იყო სოხუმის კომკავშირის ქალაქკომის პირველი მდივანი.

1974 წელს  დაიცვა საკანდიდატო დისერტაციის თემა — „ქრონიკული პიელონეფრიტის მკურნალობა კურორტ საირმეზე“.

## ჯილდოები
* 1997 - ღირსების ორდენი
* 1976 - მედალი „ჯანმრთელობის დაცვის ფრიადოსანი“
* 1945 - მედალი „კავკასიის დაცვისთვის“

## ლიტერატურა
*  ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 18 
* წიგნი ღირსებისა: თამაზ ყიფიანი, თენგიზ გაჩეჩილაძე, გურამ სიმონიშვილი თბ., 2001 გვ. 197

## რესურსები ინტერნეტში
კატეგორია:დაბადებული 9 ნოემბერი
კატეგორია:დაბადებული 1922
კატეგორია:გარდაცვლილი 2016
კატეგორია:ქართველი ნეფროლოგები
თამაზ ალექსიძე

**თამაზ ალექსიძე** (დ. 21 მაისი, 1927, თბილისი) — ქართველი ექიმი, მეცნიერი.

1949 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1949–1950 წლებში მუშაობდა თვალის რესპუბლიკურ საავადმყოფოში. 1950–1956 წელბში გელმგოლცის სახელობის თვალის სნეულებათა ინსტიტუტში. 1956 წლიდან თბილისის სახელმწიფო სამედიცინო ინსტიტუტის თანამშრომელი. ავტორია 121 სამეცნიერო ნაშრომის თვალშიგა წნევის რეგულაციის საკითხებზე. გამოქვეყნებული აქვს ორი მონოგრაფია. 3 საკანდიდატო დისერტაციის ხელმძღვანელია.

1956 დაიცვა წელს საკანდიდატო დისერტაციის თემა „მწვანე სინათლის გავლენა თვალშიგა წნევაზე“ .

1964 წელს დაიცვა ადოქტორო დისერტაციის თემა — „სისხლის წნევის და თვალშიდა წნევის ურთიერთდამოკიდებულება“.

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 15

## რესურსები ინტერნეტში
კატეგორია:დაბადებული 21 მაისი
კატეგორია:დაბადებული 1927
კატეგორია:ქართველი ოფთალმოლოგები
ცალი ხელით ტაშის კვრა

**ცალი ხელით ტაშის კვრა** () 一 ბრიტანელი ავტორის, ენტონი ბერჯესის 1961 წლის რომანი, რომელიც თავდაპირველად მან ჯოზეფ კელის ფესვდონიმით გამოაქვეყნა დიდ ბრიტანეთში. ცნობილია, რომ რომანის იდეა წარმოადგენს ავტორის გამოძახილს მის იმ აზრთან დაკავშირებით, რომ თანამედროვე დასავლური განათლება და კულტურა დეგრადაციას განიცდის. ყურადსაღებია ის ფაქტიც, რომ ავტორი ნაწარმოებში სიტყვათა მარაგს ამცირებს და დაახლოებით 200-გვერდიანი წიგნის სიტყვიერი შემადგენლობა მხოლოდ 800-ს უტოლდება.

## სათაური 
ნაწარმოების სათაური მომდინარეობს ძენ კოანის გამოცანიდან, რომელიც გამოიყენება ძენ ბუდისტურ პრაქტიკაში ლოგიკური მსჯელობის შეზღუდვის გადალახვის მიზნით. იგი სვამს შემდეგ კითხვას: *„ჩვენ ვიცით, რა ხმა გამოიცემა ორი ხელით ტაშისას, მაგრამ რა არის ცალი ხელით ტაშის კვრა?“.* თავად ავტორმა წიგნი, აღბნიშნულ სიტყვებზე დაყრდნობით, შემდეგნაირად აღწერა: „ქორწინების დროს დაკრული ტაში ცალი ხელით ტაშის კვრამდე დავიდა“. 

ფრაზას - *ცალი ხელით ტაშის კვრა -* თუ გადავთარგმნით მალაიზიურ ენაზე, მივიღებთ *"Bertepuk sebelah tangan"-ს*, რაც სიტყვასიტყვით ითარგმნება, როგორც უპასუხო სიყვარული, ურთიერთობის ან რომანტიული გრძნობების კონტექსტში.
## მოკლე შინაარსი 
ჰოვარდს აქვს არაჩვეულებრივი ნიჭი - ფოტოგრაფიული მეხსიერების უნარი, რომლის წყალობითაც ის შეეცდება სატელევიზიო ვიქტორინაში საკმაოდ დიდი თანხის მოგებას. 

ამის შემდეგ, იგი გამოააშკარავებს წინასწარმეტყველურ ნიჭს, რომლის წყალობითაც რბოლის შედეგების პროგნოზირებას შეძლებს. ის საკუთარ ენერგიას აზარტულ თამაშებში, კერძოდ, ცხენების ჯირითში ახარჯავს, შედეგად წყვილი იმდენად გამდიდრდება, რომ მსოფლიო მასშტაბით მოგზაურობასაც მოაწყობენ და მდიდრულ სასტუმროებში დაბინავდებიან. 

უკან დაბრუნებული ჰოვარდი შეძრწუნებული იყო იმ სამყაროს კორუფციული ბუნებით, რომელიც მათ იხილეს - იგი შეწუხებულია კაცობრიობის მოსალოდნელი დაცემის წინასწარმეტყველური ხედვით. საბოლოოდ, იგი აცხადებს, რომ მათ ბარბიტურატებით უნდა ჩაიდინონ თვითმკვლელობა. 

თუმცა, ჯანეტი წინააღმდეგობას უწევს მას და კლავს ჰოვარdს ნახშირის ჩაქუჩით, დარჩენილი ქონებით კი ის გარბის საზღვარგარეთ ახალი ცხოვრების დასაწყებად და მეუღლეც თან მიჰყავს მკერდში ამოწვენილს. 

## პერსონაჟები 
**ჯანეტ შირლი** 一 ნაწარმოების ნარატორი, რომლის მეშვეობითაც მკითხველი რომანს ეცნობა. იგი თავს წარადგენს, როგორც *„ჯანეტ შირლი, გვარად ბარნსი, რომელიც ახლახან გახდა 23-ის“.* 

**ჰოვარდ შირლი** 一 27 წლის ახალგაზრდა კაცი და ჯანეტის მეუღლე. სიუჟეტის დასაწყისში ის მეორადი მანქანებიოს დილერში მუშაობს. იგი საშუალო კლასის ბრიტანელის განსახიერებაა. 

## იხილეთ აგრეთვე 
* ენტონი ბერჯესი

## რესურსები ინტერნეტში 
* მიმოხილვა საბაზე 

## სქოლიო 
კატეგორია:1961 წლის რომანები
კატეგორია:ენტონი ბერჯესის ნაწარმოებები
აზერბაიჯანის სახელმწიფო ხაზინის სააგენტო

**აზერბაიჯანის ფინანსთა სამინისტროს სახელმწიფო ხაზინის სააგენტო** () — სახელმწიფო ორგანო, რომელიც პასუხისმგებელია ბიუჯეტის შემოსავლების გადახდის უზრუნველყოფაზე, ბიუჯეტის არამიზნობრივი ხარჯების კლასიფიკაციის შესაბამისად. აღნიშნული ფინანსური ოპერაციების განხორციელებისას სააგენტო იყენებს ერთიან სახაზინო ანგარიშს.

აზერბაიჯანის რესპუბლიკის ფინანსთა სამინისტროს სახელმწიფო ხაზინის სააგენტოს შესახებ დებულება დამტკიცდა აზერბაიჯანის რესპუბლიკის პრეზიდენტის 2009 წლის 9 თებერვლის No48 ბრძანებულებით.

## სტრუქტურა 
სააგენტოს ხელმძღვანელობს დირექტორი, რომელსაც ნიშნავს და თანამდებობიდან ათავისუფლებს აზერბაიჯანის ფინანსთა მინისტრი. ის პირდაპირ პასუხისმგებელია მისთვის დაკისრებული ყველა მოვალეობის შესრულებაზე. დირექტორს ჰყავს ორი მოადგილე, რომლებსაც თანამდებობაზე ნიშნავს ან ათავისუფლებს ფინანსთა მინისტრი.

## აქტივობა 
აუდიტის პირველ ეტაპს სააგენტო ახორციელებს. იგი მოქმედებს აზერბაიჯანის რესპუბლიკის კონსტიტუციის, აზერბაიჯანის რესპუბლიკის მინისტრთა კაბინეტის გადაწყვეტილებებისა და ბრძანებების, აგრეთვე აზერბაიჯანის რესპუბლიკის მიერ რატიფიცირებული საერთაშორისო ხელშეკრულებებისა და სამინისტროს სახელმწიფო ხაზინის სააგენტოს დებულებების შესაბამისად. სააგენტოს საქმიანობასთან დაკავშირებული ყველა ხარჯი ფინანსდება აზერბაიჯანის სახელმწიფო ბიუჯეტიდან და კანონმდებლობით განსაზღვრული სხვა წყაროებიდან

აზერბაიჯანის სახელმწიფო ხაზინის სააგენტო უფლებამოსილია მონაწილეობა მიიღოს სახელმწიფო ბიუჯეტის ინდიკატორების მომზადებაში, ასევე გააკონტროლოს ეს პროცესი. სამოქმედო გეგმის მიხედვით, რომელიც დამტკიცდა აზერბაიჯანის მინისტრთა კაბინეტის 2020 წლის 4 აპრილის ბრძანებულებით, სახელმწიფო ხაზინის სააგენტო ყოველწლიურად ფინანსურ დახმარებას უწევს მეწარმეებს და გადასახადის გადამხდელებს. აღნიშნული კანონი მიღებულ იქნა კორონავირუსის პანდემიის გამო, რამაც ქვეყნის ეკონომიკაზე უარყოფითი ზეგავლენა მოახდინა.

2020 წლის დეკემბერში, აზერბაიჯანის არმიის დახმარების ფონდის რეგლამენტის შესაბამისად, რომელიც დაამტკიცა აზერბაიჯანის პრეზიდენტმა, გაიხსნა ხაზინის სპეციალური ანგარიში აზერბაიჯანის არმიის დახმარების ფონდიდან თანხების მოსაზიდად.

## რესურსები ინტერნეტში 
* maliyye.gov.az/ - აზერბაიჯანის სახელმწიფო ხაზინის სააგენტოს ოფიციალური ვებ-გვერდი

## იხილეთ აგრეთვე 
* აზერბაიჯანის ფინანსთა სამინისტრო

## სქოლიო 
კატეგორია:აზერბაიჯანის სახელმწიფო უწყებები
მზე შემოდგომისა

**„მზე შემოდგომისა“** — სს „ქართული ფილმის“ 1973 წლის ფილმი. რეჟ. — თემურ ფალავანდიშვილი.

## სიუჟეტი
## როლებში
* ოთარ მეღვინეთუხუცესი — ვახტანგი
* მედეა ჯაფარიძე — ეკა
* სესილია თაყაიშვილი — თამარი
* გივი ბერიკაშვილი — პლატონი
* ვასილ კახნიაშვილი — პაპუნა
* გურანდა გაბუნია — პლატონის მეუღლე
* კახი კავსაძე — სამსონი
* ლევან ჩოლოყაშვილი — ზურიკო
* ლადო გუდიაშვილი — სტუმარი
* ელენე ახვლედიანი — სტუმარი
* გიორგი საღარაძე — ბიძინა
* ოთარ კობერიძე — მუზეუმის დირექტორი
* თამარ ციციშვილი — სტუმარი
* მალხაზ ბებურიშვილი — ყვავილების მხატვარი
* გიორგი გელოვანი — მხატვარი
* ნოდარ ფირანიშვილი — გოგი
* ირაკლი (ჯანო) ბაგრატიონი
* შოთა სხირტლაძე — პურისმცხობელი
* ელენე ყიფშიძე — ეკას მეზობელი
* ზურაბ (კუკური) ლაფერაძე — ტაქსის მძღოლი

## რესურსები ინტერნეტში
* 
* 

კატეგორია:1973 წლის ქართული ფილმები
კატეგორია:ქართულენოვანი ფილმები
კატეგორია:კინოსტუდია „ქართული ფილმის“ ფილმები
კატეგორია:სსრკ-ის ფილმები
კატეგორია:ფილმები ანბანის მიხედვით
ანზორ არველაძე

**ანზორ არველაძე** (დ. 25 ივლისი, 1941, თბილისი) — ქართველი ექიმი, მეცნიერი.

1965 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1965–1967 წლებში იყო ბორჯომისა და ბაკურიანის რაიონის ქირურგი 1967–1969 წლებში ქალაქის №1 საავადმყოფოს რეანიმატოლოგი. 1969–1971 წლებში ექიმთა დახელოვნების ინსტიტუტის I ქირურგიული კათედრის ასპირანტი. 1971 წლიდან მუშაობს ამავე ინსტიტუტში: I ქირურგიული კათედრის ორდინატორად. 1974 წლიდან – ასისტენტად. 1979 წლიდან დოცენტად. ავტორია 59 სამეცნიერო ნაშრომის, რომლებიც ეხება წყლულოვან დაავადებებს. გამოქვეყნებული აქვს ერთი მონოგრაფია რუსულ ენაზე: „ვაგოტომია წყლულოვანი დაავადებების ქირურგიაში“.

1971 წელს დაიცვა საკანდიდატო დისერტაციის თემა — „სელექციური ვაგოტომია 12–გოჯა ნაწლავის წყლულოვანი დაავადების დროს“.

## ლიტერატურა
* ვინ ვინაა თანამედროვე ქართულ სამედიცინო მეცნიერებაში: თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ.18
* საქართველოს მეცნიერებათა დოქტორები, 1992-2006 ირინა ჯაფარიძე თბ., 2012 გვ. 302

## რესურსები ინტერნეტში
კატეგორია:დაბადებული 25 ივლისი
კატეგორია:დაბადებული 1941
კატეგორია:ქართველი ექიმები
რუსუდან აფხაზავა-ქარსელაძე

**რუსუდან აფხაზავა-ქარსელაძე** (დ. 4 ივნისი, 1963, თბილისი) — ქართველი ექიმი, მეცნიერი.

1976 წელს დაამთავრა თბილისის სახელმწიფო სამედიცინო ინსტიტუტის  პედიატრიული ფაკულტეტი.

1977–1978 წელბში იყო ექიმი–ინტერნი პედიატრიის სამეცნიერო კვლევით ინსტიტუტში.1978–1981 წლებში უბნის პედიატრი ბავშვთა IX პოლიკლინიკაში.1981–1983 წლებში კლინიკური ორდინატურა გაიარა პედიატრიის კვლევით ინსტიტუტში.1983–1990 წლებში მუშაობდა ამავე ინსტიტუტის უმცროს მეცნიერ–თანამშშრომლად, 1990 წლიდან ამავე ინსტიტუტის უფროსი მეცნიერ–თანამშრომელია.ავტორია 36 სამეცნიერო ნაშრომის.1996 წელს კაიროს უნივერსიტეტის სამედიცინო ფაკულტეტის მიწვევით ერთი თვის განმავლობაში კითხულობდა ლექციებს და ეწეოდა კლინიკურ მუშაობას.

1989 წელს დაიცვა საკანდიდატო დისერტაციის თემა — „HLA – სისტემა და ბრონქული ასთმის კლინიკური თავისებურებანი ქართველ ბავშვთა პოპულაციაში“.

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 23

## რესურსები ინტერნეტში
კატეგორია:დაბადებული 4 ივნისი
კატეგორია:დაბადებული 1963
კატეგორია:ქართველი პედიატრები
თაჰირა თაჰიროვა

**თაჰირა აქბარ ყიზი თაჰიროვა** (; დ. 7 ნოემბერი, 1913, ბაირამალი, იმიერკასპიის ოლქი, რუსეთის იმპერია — გ. 26 ოქტომბერი, 1991, ბაქო, აზერბაიჯანი) — საბჭოთა და აზერბაიჯანელი სახელმწიფო მოღვაწე და დიპლომატი, აზერბაიჯანის სსრ-ის საგარეო საქმეთა მინისტრი 1959-1983 წლებში.

## ბიოგრაფია
თაჰირა თაჰიროვა დაიბადა 1913 წლის 7 ნოემბერს ბაირამალში, იმიერკასპიის ოლქში (ახლანდელი თურქმენეთი). 1929 წელს დაამთავრა ბაქოს მუშათა ფაკულტეტი, ხოლო 1935 წელს წარჩინებით დაამთავრა აზერბაიჯანის ნავთობისა და მრეწველობის სახელმწიფო უნივერსიტეტის ნავთობის ფაკულტეტი. 1940 წლიდან აზერბაიჯანის ნავთობის კვლევის ინსტიტუტის დირექტორი იყო. 1953 წელს დაიცვა სადოქტორო დისერტაცია, ხოლო 1959 წელს დაამთავრა სსრკ-ს საგარეო საქმეთა სამინისტროს უმაღლესი დიპლომატიური სკოლა.

მუშაობდა შემდეგ თანამდებობებზე: 1954-1957 წლებში — აზერბაიჯანის სსრ პროფკავშირების საბჭოს თავმჯდომარე; 1957-1959 წლებში — აზერბაიჯანის სსრ მინისტრთა საბჭოსთან არსებული მეცნიერებისა და ტექნოლოგიების სახელმწიფო კომიტეტის თავმჯდომარე; 1959-1983 წლებში — აზერბაიჯანის სსრ საგარეო საქმეთა მინისტრი; 1963-1968 წლებში — აზერბაიჯანის სსრ მინისტრთა საბჭოს თავმჯდომარის მოადგილე.

1939 წელს თაჰიროვა დაქორწინდა თანაკურსელზე, პროფესიით გეოლოგზე, აბდულა ბაირამოვზე. ამ ქორწინებიდან ქალიშვილი ელვირა და ვაჟი რაუფი შეეძინათ.

1984 წელს თაჰირა თაჰიროვა პენსიაზე გავიდა. გარდაიცვალა 1991 წლის 26 ოქტომბერს. დაკრძალულია საპატიო დაკრძალვის ხეივანში ბაქოში.

## ჯილდოები და აღიარება
* 1936 : ლენინის ორდენი
* 1936, 1944, 1963, 1966, 1971 : შრომის წითელი დროშის ორდენი
* 1936 : საპატიო ნიშნის ორდენი

## რესურსები ინტერნეტში
* Женщины Азербайджана: Ханум-министр Таира Таирова - Галина Микеладзе

## იხილეთ აგრეთვე
* აზერბაიჯანის საგარეო საქმეთა მინისტრები

## სქოლიო
კატეგორია:დაბადებული 7 ნოემბერი
კატეგორია:დაბადებული 1913
კატეგორია:გარდაცვლილი 26 ოქტომბერი
კატეგორია:გარდაცვლილი 1991
კატეგორია:აზერბაიჯანის საგარეო საქმეთა მინისტრები
კატეგორია:აზერბაიჯანელი დიპლომატები
კატეგორია:შრომის წითელი დროშის ორდენის კავალრები
კატეგორია:ლენინის ორდენის კავალრები
კატეგორია:საპატიო ნიშნის ორდენის კავალრები
კატეგორია:ხალხთა მეგობრობის ორდენის კავალრები
კატეგორია:სკკპ-ის XX ყრილობის დელეგატები
კატეგორია:აზერბაიჯანის სსრ-ის III მოწვევის უმაღლესი საბჭოს დეპუტატები
კატეგორია:აზერბაიჯანის სსრ-ის IV მოწვევის უმაღლესი საბჭოს დეპუტატები
კატეგორია:აზერბაიჯანის სსრ-ის V მოწვევის უმაღლესი საბჭოს დეპუტატები
კატეგორია:აზერბაიჯანის სსრ-ის VI მოწვევის უმაღლესი საბჭოს დეპუტატები
კატეგორია:აზერბაიჯანის სსრ-ის VII მოწვევის უმაღლესი საბჭოს დეპუტატები
კატეგორია:აზერბაიჯანის სსრ-ის VIII მოწვევის უმაღლესი საბჭოს დეპუტატები
კატეგორია:აზერბაიჯანის სსრ-ის IX მოწვევის უმაღლესი საბჭოს დეპუტატები
კატეგორია:აზერბაიჯანის სსრ-ის X მოწვევის უმაღლესი საბჭოს დეპუტატები
კატეგორია:ბაქოში გარდაცვლილები
კატეგორია:ბაქოს საპატიო დაკრძალვის ხეივანში დაკრძალულები
კვებეკის ხიდი

**კვებეკის ხიდი** (, ) — კომბინირებული საავტომობილო და სარკინიგზო ლითონის  ხიდი მდინარე წმინდა ლავრენტზე, რომელიც აკავშირებს ქალაქებს კვებეკსა და ლევის. 549 მ სიგრძის ხიდის ცენტრალური სიგრძე მსოფლიოში ყველაზე დიდია ფიქსირებული სისტემების ხიდებისთვის.

ხიდის აშენება მე-19 საუკუნის შუა ხანებში იგეგმებოდა. გაიხსნა 1919 წლის 3 დეკემბერს. 1907 წლის 30 აგვისტოს ჯერ კიდევ დაუმთავრებელი ხიდი ჩამოინგრა, რის შედეგადაც 75 ადამიანი დაიღუპა. ხიდი 18 წლის მანძილზე შენდებოდა.

ხიდი ეკუთვნის კანადის რკინიგზას, საყრდენებს შორის მანძილი 549 მ, საერთო სიგრძე 987 მ, სიგანე 29 მ. მშენებლობის დროს ის კანადაში ყველაზე დიდი ხიდი იყო. ხიდს აქვს სამი სატრანსპორტო ზოლი, ერთი სარკინიგზო ბილიკი და ერთი საფეხმავლო ბილიკი.

## რესურსები ინტერნეტში 
* Quebec Bridge

კატეგორია:ხიდები
კატეგორია:ხიდები საუკუნეების მიხედვით
ლია არშბა

**ლია არშბა** (დ. 12 იანვარი, 1932, თბილისი) — ქართველი ექიმი, მეცნიერი.

1956 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1956–1958 წლებში მუშაოდა აფხაზეთის ავტონომიური რესპუბლიკის ოსტროუმოვის სახელობის რესპუბლიკური საავადმყოფოს თერაპიულ განყოფილებაში. 1958 წლიდან იყო საქართველოს ჯანდაცვის ჰემატოლოგიისა და ექსპერიმენტული და კლინიკური ქირურგიის ინსტიტუტის თანამშრომელი. ავტორია 47 სამეცნიერო ნაშრომის. აქტიურად მონაწილეობდა ახალგაზრდა კადრების მომზადებაში, ასევე საკვალიფიკაციო სამეცნიერო ნაშრომების შესრულებაში.

1969 წელს დაიცვა საკანდიდატო დისერტაციის თემა — „ნეიროპლეგიურ კოქტეილში შემავალი თითოეული ნივთიერების გავლენა აირთა ცვლაზე დოზირებული სუნთქვის მეთოდით“.

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 19

## რესურსები ინტერნეტში
კატეგორია:დაბადებული 12 იანვარი
კატეგორია:დაბადებული 1932
კატეგორია:არშბები
კატეგორია:ქართველი თერაპევტები
ვორენუსი და პულო

**ლუციუს ვორენუსი და ტიტუს პულო** — იულიუს კეისრის პირად ჩანაწერებში ნახსენები ორი რომაელი ცენტურიონი. ისინი მოხსენიებულები არიან როგორც მე-11 ლეგიონის წევრები. მაგრამ კეისარი არასოდეს ასახელებს ამ ლეგიონს, მხოლოდ იყენებს სიტყვებს * in ea legione* — „ამ ლეგიონში“. ცნობილია მხოლოდ ის, რომ ლეგიონი, რომელშიც ისინი მსახურბდნენ, იმ დროს ციცერონის მეთაურობის ქვეშ იყო.

## რესურსები ინტერნეტში
*http://www.perseus.tufts.edu/hopper/text?doc=Caes.+Gal.+5.44&redirect=true

*კატეგორია:რომაელები
ნინო ასათიანი

**ნინო ასათიანი** (დ. 1 აგვისტო, 1935) — ქართველი არქიტექტორი, ხელოვნებათმცოდნე,მეცნიერი.

1959 წელს დაამთავრა თბილისის პოლიტექნიკური ინსტიტუტი.

ავტორია ქალაქთგეგმარებითი განხორციელებული პროექტებისა: თბილისის „თემქის“ მიმდებარე ტერიტორიის, ნავთლუღის სამრეწველო ტერიტორიის დაგეგმარება–განაშენიანება და სხვ. გამოავლინა და მეცნიერულად შეისწავლა მრავალი ახალი მასალა 20–30–იან წლებში საქართველოს ქალაქების განვითარების, დაგეგმარებისა და განაშენიანების შესახებ, გამოაქვეყნა მონოგრაფიული ნაშრომი ამ საკითხზე. 1973 წლიდან მუშაობდა ქართული ხელოვნების ისტორიის ინსტიტუტში. არის სამეცნიერო ნაშრომებისა და კრიტიკული სტატიების ავტორი უახლესი და თანამედროვე ქართული არქიტექტურის სხვადასხვა საკითხზე. 1986–1990 წლებში ეწეოდა პედაგოგიურ მოღვაწეობას თბილისის სამხატვრო აკადემიაში.

## ლიტერატურა
* საქართველო: ენციკლოპედია: ტ.I თბ., 1997 გვ. 226

## რესურსები ინტერნეტში
## სქოლიო
კატეგორია:დაბადებული 1 აგვისტო
კატეგორია:დაბადებული 1935
კატეგორია:ქართველი არქიტექტორები
ნატალია ასათიანი

**ნატალია ასათიანი** (დ. 14 სექტემბერი, 1954) — ქართველი ექიმი, მეცნიერი.

1977 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1977-1979 წლებში იყო რკინიგზის №2 პოლიკლინიკის ექიმი–თერაპევტი. 1980–1986 წლებში რკინიგზის საავადმყოფოს „ხელოვნური კუჭუკანა ჯირკვლის“ კაბინეტის გამგე. 1982–1987 წლებში უმცროსი, მეცნიერ–თანამშრომელი. 1987–1991 წლებში უფროსი მეცნიერ–თანამშრომელი. 1991–1997 წლებში წინამძღვრიშვილის სახელობის კარდიოლოგიის სამეცნიერო–კვლევითი ინსტიტუტის წამყვანი მეცნიერ–თანამშრომელი. ავტორია 39 ნაშრომის, რომლებიც ეხება დიაბეტოლოგიის პრობლემებს.

1986 წელს დაიცვა კიევში საკანდიდატო დისერტაციის თემა — „ავტომატური სისტემა ბიოსტატორის საშუალებით დარღვეული ნახშირწყლოვანი ცვლის კორექციის გავლენა შაქრიანი დიაბეტისა და გულის თანმხლები იშემიური დაავადების კლინიკომეტაბოლურ დახასიათებაზე“.

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 22

## რესურსები ინტერნეტში
კატეგორია:დაბადებული 14 სექტემბერი
კატეგორია:დაბადებული 1954
კატეგორია:ქართველი ენდოკრინოლოგები
გურამ ახმეტელი

**გურამ ახმეტელი** (დ. 24 სექტემბერი, 1922, თბილისი — გ. 6 ნოემბერი, 1997, იქვე) — ქართველი ექიმ-თერაპევტი. მედიცინის მეცნიერებათა დოქტორი (1965). პროფესორი (1973). 

1944 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1945 წელს იყო კლინიკური და ექსპერიმენტული კარდიოლოგიის ინსტიტუტის ორდინატორი. 1969 წლიდან ხელმძღვანელობდა ამავე ინსტიტუტის გულ-სისხლძარღვთა განყოფილებას. 1973–1974 წლებში იყო საქართველოს სსრ ჯანმრთელობის დაცვის სამინისტროს მთავარი თერაპევტი. 1965–1977 წლებში — II სამშობიარო სახლის, 1965 წლიდან საქართველოს კურორტოლოგიისა და პერინატალური მედიცინის და მეან–გინეკოლოგიის სამეცნიერო-კვლევითი ინსტიტუტების კონსულტანტი. შეისწავლიდა ჰიპერტონიული დაავადების, ჰორმონული სტრესის, მიოკარდიუმის ნეკროზის ექსპერიმენტული მიღების, ორსულთა შორის გულის მანკის, გულ-სისხლძარღვთა უკმარისობის დაავადებათა საკითხებს. მიღებული აქვს სახელმწიფო ჯილდოები.

## ლიტერატურა
## რესურსები ინტერნეტში
კატეგორია:დაბადებული 24 სექტემბერი
კატეგორია:დაბადებული 1922
კატეგორია:ქართველი თერაპევტები
კატეგორია:გარდაცვლილი 6 ნოემბერი
კატეგორია:გარდაცვლილი 1997
კატეგორია:თბილისში დაბადებულები
კატეგორია:თბილისში გარდაცვლილები
კატეგორია:თბილისის სახელმწიფო სამედიცინო ინსტიტუტის კურსდამთავრებულები
კატეგორია:მედიცინის მეცნიერებათა დოქტორები
კატეგორია:ქართველი პროფესორები
გურამ
თინათინ ახობაძე

**თინათინ ახობაძე** (დ. 23 მარტი, 1956, გორი) — ქართველი ექიმი, მეცნიერი.

1979 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი, 1982 წელს ილია ჭავჭავაძის სახელობის თბილისის უცხო ენათა ინსტიტუტის ორწლიანი ფაკულტეტი ინგლისური ენის განხრით, 1997 წელს თბილისის ბიზნეს–ინსტიტუტი ფინანსების მენეჯერის სპეციალობით.

1981–1988 წლებში იყო ექსპერიმენტული და კლინიკური თერაპიის სამეცნიერო კვლევითი ინსტიტუტის ექიმი–ორდინატორი. 1988–1990 წლებში უმცროსი მეცნიერ–თანამშრომელი. 1990 წლიდან უფროსი მეცნიერ–თანამშრომელი. ავტორია 14 სამეცნიერო ნაშრომის, რომლებიც ეხება გულის იშერმიურ დაავადებებს.

1990 წელს დაიცვა  საკანდიდატო დისერტაციის თემა — „გულის რითმის დარღვევები მიოკარდიუმის ინფარქტგადატანილ ავადმყოფებში და მათი კორექცია ანტიარითმული პრეპარატებით“.

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 25

## რესურსები ინტერნეტში
კატეგორია:დაბადებული 23 მარტი
კატეგორია:დაბადებული 1956
კატეგორია:ქართველი კარდიოლოგები
რიმა ახვლედიანი

**რიმა ახვლედიანი** (დ. 5 ნოემბერი, 1955, თერციმეზი) — ქართველი ექიმი, მეცნიერი.

1980 წელს დაამთავრა თბილისის სახელმწიფო სამედიცინო ინსტიტუტი.

1980–1985 წლებში მუშაობდა თბილისის პირველ და მეორე პოლიკლინიკებში. 1985 წლიდან მუშაობს საქართველოს რესპუბლიკურ რევმატოლოგიურ ცენტრში. ავტორია 10 სამეცნიერო ნაშრომის, რომლებიც ეხება სამამულო პრეპარატების აპრობაციას რევმატოლოგიურ პრაქტიკაში და რევმატიულ დაავადებებს მოზარდებში. ექიმი–რევმატოლოგი, მედიცინის მეცნიერებათას კანდიდატი, აკადემიკოს ვ.წითლანაძის სახელობის საქართველოს სამეცნიერო–პრაქტიკული რევმატოლოგიური დაავადებების პროფილაქტიკის და კორექციის განყოფილების მეცნიერ–თანამშრომელი.

1997 წელს დაიცვა საკანდიდატო დისერტაციის თემა — „რევმატული დაავადებები საქართველოს მოზარდებში“.

## ლიტერატუარ
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 24

## რესურსები ინტერნეტში
კატეგორია:დაბადებული 5 ნოემბერი
კატეგორია:დაბადებული 1955
კატეგორია:ქართველი რევმატოლოგები
მარინე ბაბუნაშვილი

**მარინე ბაბუნაშვილი** (დ. 24 მაისი, 1957, თბილისი — გ. 21 ნოემბერი, 2022) — ქართველი ექიმი, მეცნიერი.

1982 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1982–1985 წლებში იყო ლაგოდეხის სამშობიარო სახლის ექიმი მეან–გინეკოლოგი. 1985–1986 წლებში პერინატალური მედიცინისა და მეანობა–გინეკოლოგიის სამეცნიერო კვლევითი ინსტიტუტის ექიმი მეან–გინეკოლოგი. 1989 წლიდან ამავე ინსტიტუტის მეცნიერ–თანამშრომელი. ავტორია 20 სამეცნიერო ნაშრომის, რომლებიც ეხება პრენატალური დიაგნოსტიკის საკითხებს. 

1992 წელს დაიცვა საკანდიდატო დისერტაციის თემა — „ადრეული პრენატალური დიაგნოსტიკის სხვადასხვა მეთოდთა ეფექტურობის შეფასება და მისი მოთხოვნილება საქართველოში“.

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 26

## რესურსები ინტერნეტში
კატეგორია:დაბადებული 24 მაისი
კატეგორია:დაბადებული 1957
კატეგორია:ქართველი მეან-გინეკოლოგები
ელდარ ბადალიანი

**ელდარ ბადალიანი** (დ. 12 აგვისტო, 1953, თბილისი — გ. 21 ნოემბერი, 2022) — ქართველი ექიმი, მეცნიერი.

1977 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1980 წლიდან მუშაობს ქირურგიის ინსტიტუტში უმცროს, უფროს მეცნიერ–თანამშრომლად, კონსერვატიული კარდიოლოგიის განყოფილების ხელმძღვანელად. ავტორია 25 სამეცნიერო ნაშრომის. 

1986 წელს დაიცვა საკანდიდატო დისერტაციის თემა — „Аритмия и их прогностическое значение у больных ибс оперированных“.

1991 წელს დაიცვა  სადოქტორო დისერტაციის თემა — „Значение центральной гемодинамики для выявления скоростной сердечной недостаточности у больных ибс“.

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 27

## რესურსები ინტერნეტში
კატეგორია:დაბადებული 12 აგვისტო
კატეგორია:დაბადებული 1953
კატეგორია:ქართველი კარდიოლოგები
ნელი ბაბუნაშვილი

**ნელი ბაბუნაშვილი** (დ. 29 ივლისი, 1933) — ქართველი ექიმი, მეცნიერი.

1957 წელს დაამთავრა თბილისის სახელმწიფო სამედიცინო ინსტიტუტის სან.ჰიგიენური ფაკულტეტი.

1958 წელს იყო რესპუბლიკური ბავშვთა კლინიკური საავადმყოფოს ექიმი–ორდინატორი. 1960 წელს პედიატრიის სამეცნიერო კვლევითი ინსტიტუტის უმცროსი მეცნიერ–თანამშრომელი. 1968 წელს ამავე ინსტიტუტის უფროსი მეცნიერ–თანამშრომელი. 1994 წლიდან წამყვანი მეცნიერ–თანამშრომელია. ამზადებს ექიმებს ელექტროფიზიოლოგიაში, კითხულობს ლექციებს უნივერსიტეტის პედიატრიულ ფაკულტეტზე კარდიოლოგიაში. ავტორია 100 სამეცნიერო ნაშრომის, რომლებიც ეხება გულ–სისხლძარღვთა სისტემის მდგომარეობას ნორმისა და პათოლოგიის დროს.

1966 წელს დაიცვა საკანდიდატო დისერტაციის თემა — „ჯანმრთელ ბავშვთა ელექტროკარდიოგრაფიული და ბალისტოკარდიოგრაფიული მონაცემები და მათი ურთიერთკავშირი ასაკობრივ ასპექტში“.

1994 წელს დაიცვა  სადოქტორო დისერტაციის თემა — „გულ–სისხლძარღვთა სისტემის თავისებურება და გულის რიტმის მათემატიკური ანალიზი ქრონიკული ტონზილიტისა და ალერგიული დაავადებების დროს ბავშვებში“.

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 26

## რესურსები ინტერნეტში
კატეგორია:დაბადებული 29 ივლისი
კატეგორია:დაბადებული 1933
კატეგორია:ქართველი კარდიოლოგები
ვაჟა ბაზღაძე

**ვაჟა ბაზღაძე** (დ. 12 იანვარი, 1947, ზესტაფონი) — ქართველი ექიმი, მეცნიერი.

1971 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1971–1972 წლებში გაიარა ინტერნატურა თერაპიაში. 1972–1974 წლებში იყო სამხედრო ექიმი. 1974–1985 წლებში მოსკოვში, ექიმთა დახელოვნების ცენტრალური ინსტიტუტის მე–4 თერაპიის კათედრის უფროსი ლაბორანტი, უმცროსი მეცნიერ–თანამშრომელი, ასისტენტი. 1985 წლიდან არის ზესტაფონის სააქციო საზოგადოება „ფეროს“ მედსანნაწილის მთავარი ექიმის მოადგილე სამკურნალო დარგში, კარდიორეანიმატოლოგი. ავტორია 13 სამეცნიერო ნაშრომის. 1983 წლიდან მუშაობს რეფლექსოთერაპიაში, მოსკოვში, ექიმთა დახელოვნების ინსტიტუტში, რეფლექსოთერაპიის კათედრაზე გაიარა რეფლექსო თერაპიის კურსი..

1985 წელს მოსკოვში დაიცვა საკანდიდატო დისერტაციის თემა „Хроническое внутрисосудистое микросвертывание крови у больних гломерлонефритом“.

## რესურსები ინტერნეტში
კატეგორია:დაბადებული 12 იანვარი
კატეგორია:დაბადებული 1947
კატეგორია:ქართველი ექიმები
ლალი ღოღელიანი

**ლალი ღოღელიანი** (დ. 31 მარტი, 1944, თბილისი) — ქართველი ინჟინერი, მეცნიერი, პედაგოგი.

## ბიოგრაფია
1967 წელს დაამთავრა საქართველოს პოლიტექნიკური ინსტიტუტის სამშენებლო ფაკულტეტი და მიენიჭა ინჟინერ-მშენებლის კვალიფიკაცია.

1968-1974 წლებში მუშაობდა კავკასიის ჰიდრომეტეოროლოგიის სამეცნიერო-კვლევით ინსტიტუტში უფროსი მეცნიერ-თანამშრომლის თანამდებობაზე, ჰიდროპროექტის ინჟინრად. 1974 წლიდან მუშაობდა საქართველოს ტექნიკურ უნივერსიტეტში ასისტენტად, დოცენტად, პროფესორად. 1997 წელს არჩეულ იქნა ტექნიკური უნივერსიტეტის ჰიდროსაინჟინრო ფაკულტეტის დეკანად და დეპარტამენტის ხელმძღვანელად. წლების განმავლობაში იყო ჰიდროტექნიკური ფაკულტეტის სადისერტაციო საბჭოს თავმჯდომარე, საქართველოს სამეცნიერო-კვლევითი ინსტიტუტების სალიცენზიო კომისიის წევრი, ტექნიკური უნივერსიტეტის რეფორმების და განაწილების საკოორდინაციო საბჭოს კოორდინატორი. არის რამდენიმე საერთაშორისო აკადემიის ნამდვილი წევრი, როგორებიცაა: საქართველოს ენერგეტიკის, რუსეთის საბუნებისმეტყველო მეცნიერებათა, ამერიკის საერთაშორისო (Sigma-XI) ასოციაციის, საერთაშორისო ეკოლოგიის, მეცნიერ ინჟინერ ქალთა საერთაშორისო ასოციაციის, ასევე, არის საქართველოს პარლამენტის და მეცნიერების დეპარტამენტის სოციალური კომიტეტის წევრი. 2006 წლიდან პროფესიული განათლების ცენტრის დირექტორია. გამოქვეყნებული აქვს 99 სამეცნიერო სტატია, მათ შორის, ორი მონოგრაფია. დაჯილდოებულია საქართველოს ტექნიკური უნივერსიტეტის საუწყებო ჯილდოებითა და საპატიო სიგელებით. ტექნიკურ მეცნიერებათა კანდიდატი (1974), დოქტორი (1993).

## ჯილდოები
* 1998 — ღირსების მედალი

## ბიბლიოგრაფია
* ელექტრონული კომერცია: სახელმძღვ. სტუდ. თბილისი, ტექნ. უნ-ტი, 2009, გვ. 142
* ჰალოსოლი, თბილისი, ტექნ. უნ-ტი, 2006, გვ. 77
* პრაქტიკული სამუშაოები ჰიდრავლიკასა და აეროდინამიკაში თბოაირმომარაგების და ვენტილაციის სპეციალობის სტუდენტებისათვის:მეთოდური მითითებები, თბილისი, 1982, გვ. 54

## ლიტერატურა
* საქართველოს არქიტექტორთა და მშენებელთა ენციკლოპედია, თბ., 2017, გვ. 585 
* წიგნი ღირსებისა: ტ. 3/ შემდგ.: თამაზ ყიფიანი (რედ.), თენგიზ გაჩეჩილაძე, გურამ სიმონიშვილი, თბ., 2001, გვ. 111

## რესურსები ინტერნეტში
კატეგორია:დაბადებული 31 მარტი
კატეგორია:დაბადებული 1944
კატეგორია:თბილისში დაბადებულები
კატეგორია:ქართველი ინჟინრები
კატეგორია:ქართველი პედაგოგები
კატეგორია:საქართველოს პოლიტექნიკური ინსტიტუტის კურსდამთავრებულები
აზერბაიჯანის წითელი ნახევარმთვარის საზოგადოება

**აზერბაიჯანის წითელი ნახევარმთვარის საზოგადოება** () — უდიდესი ჰუმანიტარული ორგანიზაცია აზერბაიჯანში და არის წითელი ჯვრისა და წითელი ნახევარმთვარის საერთაშორისო მოძრაობის ნაწილი. ორგანიზაციის შტაბ-ბინა მდებარეობს ბაქოში.

აზერბაიჯანის წითელი ნახევარმთვარის საზოგადოება წარმოადგენს არაკომერციულ იურიდიულ პირს, რომელიც უზრუნველყოფს ჰუმანიტარულ დახმარებას და სოციალურ მომსახურებას. იგი რეგულირდება ქვეყნის კანონმდებლობით. მოძრაობა მთავარი მიზანია მოსახლეობის მოწყვლადი ფენების მომსახურება.

## ისტორია 
ორგანიზაცია დაარსდა აზერბაიჯანის დემოკრატიული რესპუბლიკის დროს 1920 წლის 10 მარტს, იმდროინდელი თავდაცვის მინისტრის მოადგილის, გენერალ-ლეიტენანტი ალი-აღა შიხლინსკის და საგარეო საქმეთა მინისტრის ფათალი ხან ხოისკის ინიციატივით. იმავე წლის 28 აპრილს საბჭოთა რუსეთის მიერ აზერბაიჯანის ოკუპაციისა და ანექსიის შემდეგ, აზერბაიჯანის წითელი ნახევარმთვარის საზოგადოება ფუნქციონირებდა, როგორც რუსეთის წითელი ჯვრის საზოგადოების აზერბაიჯანული ფილიალი. 1922 წლის ოქტომბერში აზერბაიჯანის საბჭოთა სოციალისტური რესპუბლიკის სახალხო კომისართა საბჭოს გადაწყვეტილებით აღდგა აზერბაიჯანის წითელი ნახევარმთვარის საზოგადოება. იგი ფუნქციონირებდა როგორც წითელი ჯვრისა და წითელი ნახევარმთვარის საზოგადოებების საბჭოთა კავშირის ნაწილი.

1991 წელს, საბჭოთა კავშირის დაშლის შემდეგ ორგანიზაცია ფუნქციონირებს საერთაშორისო სტანდარტების შესაბამისად.

## რესურსები ინტერნეტში 
* http://www.redcrescent.az/ - აზერბაიჯანის წითელი ნახევარმთვარის ორგანიზაციის ოფიციალური ვებ-გვერდი

კატეგორია:აზერბაიჯანის ორგანიზაციები
კატეგორია:აზერბაიჯანის ორგანიზაციები სუბიექტის მიხედვით
პარაპოლის ბარი

**პარაპოლის ბარი** () — ვიწრო მთათაშორისი ღრმული რუსეთში, კამჩატკის მხარეში. გამოყოფს პენჟინის ქედსა და კორიაკთა მთიანეთს, რომლებიც ჩრდილო-აღმოსავლეთიდან სამხრეთ-დასავლეთისკენაა გადაჭიმული. სამხრეთი ნაწილი მდებარეობს კამჩატკის ყელზე და ციცაბოდ აწყდება ოხოტის ზღვის პენჟინის უბეს. სიგრძე დაახლ. 425 კმ. გაბატონებული სიმაღლე 50–200 მ-ია. მიედინება მდინარეები პალმატკინა (ჩრდილოეთში), კუიული და პუსტაია (სამხრეთში). ძირის ბრტყელ ზედაპირზე მრავალი ტბა და ჭაობია. განვითარებულია მრავალწლოვანი მზრალობა. ფერდობებზე ჭარბობს ტუნდრის ლანდშაფტები; ადგილ-ადგილ ქონდარა ფიჭვის რაყებია.

## სქოლიო 
კატეგორია:რუსეთის დაბლობები
პენჟინის ქედი

**პენჟინის ქედი** () — ქედი ჩრდილო-აღმოსავლეთ რუსეთში, ძირითადად კამჩატკის მხარეში. გადაჭიმულია 420 კმ-ზე, ოხოტის ზღვის პენჟინის უბესა და მდინარე პენჟინის ხეობას შორის. გამოყოფს პენჟინის დაბლობსა და პარაპოლის ბარს. სიმაღლე 1059 მ-მდე. დასერილია პენჟინის აუზის მდინარეებით. მკაცრი კლიმატის, მრავალწლოვანი გამყინვარებისა და მუდმივი ძლიერი ქარების პირობებში მცენარეული საფარი დაჩაგრულია. ფერდობების ქვედა ნაწილში, 700 მ-მდე სიმაღლეზე დამახასიათებელია ქონდარა ფიჭვის მეჩხერი რაყები, უფრო მაღლა — ბალახოვან-ლიქენიანი ტუნდრის ლანდშაფტები.

## სქოლიო 
კატეგორია:რუსეთის ქედები
პენჟინის უბე

**პენჟინის უბე** () — უბე ოხოტის ზღვის შელიხოვის ყურის ჩრდილო-აღმოსავლეთ ნაწილი, ჩრდილო-აღმოსავლეთ ევრაზიის ნაპირებთან. სიგრძე 300 კმ, საშუალო სიგანე 65 კმ, სიღრმე 62 მ-მდე, მოქცევის სიმაღლე 12,9 მ-მდე (უდიდესია წყნარ ოკეანეში). აღმოსავლეთ ნაპირი ძლიერ დასერილია, უდიდესი ნაწილი — ფლატოვანი, მდინარეთა შესართავების ზონები დაჭაობებულია. სამხრეთ-აღმოსავლეთ ნაწილში გამოიყოფა მამეტჩინის ყურე და რეკინიკის უბე. გაყინულია ოქტომბრის ბოლოდან აპრილამდე, წარმოადგენს ოხოტის ზღვის მცურავი ყინულის წყაროს. პენჟინის უბეში ჩაედინება მდინარე პენჟინა.

## სქოლიო 
კატეგორია:რუსეთის ყურეები
კატეგორია:წყნარი ოკეანის ყურეები
დალი ასათაშვილი

**დალი ასათაშვილი** (დ. 11 თებერვალი, 1940, თელავი) — ქართველი ექიმი, მეცნიერი.

1965 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1965–1968 წლებში იყო ყაზახეთის საბჭოთა სოციალისტუტი რესპუბლიკის კოკჩეტავის რაი–საავადმყოფოს თერაპიული განყოფილების გამგე. 1968–1971 წლებში თბილისის სახელმწიფო სამედიცინო ინსტიტუტის ჰოსპიტალური თერაპიის კათედრის ასპირანტი. 1972–1974 წლებში ამავე კათედრის ასისტენტი. 1974–1993 წლებში სუბორდინაციის კათედრის ასისტენტი. 1973–1976 წლებში ამავე კათედრის დოცენტი. 1977 წლიდან შინაგან სნეულებათა №1 კათედრის დოცენტი. ავტორია 36 სამეცნიერო ნაშრომის. გამოქვეყნებული აქვს უმაღლესი სასწავლებლების სტუდენტთათვის დამხმარე სასწავლო–მეთოდური ბროშურები. 1951–1953 წლებში გადასახლებული იყო სამხრეთ ყაზახეთში, პახტაარალის რაიონის სოფელ მახტალაში.

საკანდიდატო დისერტაციის თემა — „ჰისტამინის ცვლის ზოგიერთი მაჩვენებლები კუჭისა და 12–გოჯა ნაწლავის წყლულოვანი დაავადების დროს“.

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 20

## რესურსები ინტერნეტში
კატეგორია:დაბადებული 11 თებერვალი
კატეგორია:დაბადებული 1940
კატეგორია:ქართველი თერაპევტები
საქართველოს სსრ დამსახურებული არტისტი

**საქართველოს სსრ-ის დამსახურებული არტისტი** — საპატიო წოდება, რომელსაც ანიჭებდა საქართველოს სსრ უმაღლესი საბჭოს პრეზიდიუმი და წარმოადგენდა სახელმწიფოსა და საზოგადოების მიერ წარჩინებული მოქალაქეების ღვაწლის აღიარების ერთ-ერთ ფორმას. დაარსდა 1936 წლის 27 მაისს. ენიჭებოდა განსაკუთრებით გამორჩეულ ხელოვნების (თეატრის, მუსიკის, კინოს, ცირკის და სხვა შემოქმედებითი სფეროს) მუშაკებს მაღალი ოსტატობისთვის, რათა ხელი შეწყობოდა ხელოვნების განვითარებას. აღიარების მომდევნო ხარისხი იყო „საქართველოს სსრ სახალხო არტისტის“, შემდეგი კი - „სსრკ სახალხო არტისტის“ წოდება.

1919 წლიდან 1936 წლის ბრძანებულებამდე ენიჭებოდა „რესპუბლიკის დამსახურებული არტისტის“ წოდება, რომელსაც  რესპუბლიკების განათლების სახალხო კომისარიატის კოლეგიები ანიჭებდა განათლების სახალხო კომისრების, საოლქო და სამხარეო საბჭოების აღმასრულებელი კომიტეტების ბრძანებით.

1940 წლის 25 აპრილის „საქართველოს სსრ საპატიო წოდებათა შესახებ“ დებულებით (დ პუნქტი) შეიცვალა წოდების ფორმულირება და საქართველოს სსრ დამსახურებული არტისტის წოდება ენიჭებოდათ: 

პირველად საპატიო წოდებით, 1924 წელს დაჯილდოვდა ალი აბასოვი, თეატრის მსახიობი. ბოლოს საქართველოს სსრ დამსახურებული არტისტის წოდება გაიცა 1990 წელს.

საბჭოთა კავშირის დაშლის შემდეგ „საქართველოს სსრ დამსახურებული არტისტის“ წოდება შეიცვალა „საქართველოს დამსახურებული არტისტის“ წოდებით, ხოლო საქართველოს რესპუბლიკის მოქალაქეების დამსახურების გათვალისწინებით, ჯილდოს  მფლობელებს შეუნარჩუნდა ყოფილი სსრკ და საქართველოს სსრ სახელმწიფო ჯილდოები, ასევე უფლებები და მოვალეობები, რომელსაც ითვალისწინებდა ყოფილი სსრკ და საქართველოს სსრ კანონმდებლობა.

## იხილეთ აგრეთვე
* საქართველოს სსრ დამსახურებული არტისტების სია

## სქოლიო
*
კატეგორია:ჯილდოები ანბანის მიხედვით
კატეგორია:საბჭოთა კავშირის რესპუბლიკათა ჯილდოები
ანადირის ყურე

**ანადირის ყურე** () — ბერინგის ზღვის ყურე. მდებარეობს ჩუკოტკის ნახევარკუნძულის ნაპირებთან. ხმელეთში შეჭრილია 250 კმ-ით, სიგანე შესასვლელში დაახლ. 380 კმ, სიღრმე 85 მ-მდე. ანადირის ყურის წვერშია ჯვრის ყურე და ანადირის ლიმანი, რომელიც ონემენის ყურეში გადადის (მასში ჩაედინება მდ. ანადირი). წლის უდიდეს ნაწილში დაფარულია მცურავი ყინულით. მოქცევები ძირითადად ნახევარდღიურია (3 მ-მდე). ყურის ნაპირზეა ქალაქი და პორტი ანადირი.

## სქოლიო 
კატეგორია:რუსეთის ყურეები
კატეგორია:წყნარი ოკეანის ყურეები
ნელი ბარნაბიშვილი

**ნელი ბარნაბიშვილი** (დ. 10 ივლისი, 1955, ლესოზავოცკი) — ქართველი ექიმი, მეცნიერი.

1979 წელს დაამთავრა თბილისის სახელმწიფო სამედიცინო ინსტიტუტის სან. ჰიგიენური ფაკულტეტი.

1979–1984 წლებში იყო შავი ჭირის საწინააღმდეგო საქართველოს სადგურის ექიმი. 1984–1990 წლებში ამავე სადგურის ვირუსთა მუზეუმის გამგე. 1990–1992 წლებში აღნიშნული სადგურის უფროსის მოადგილე. 1992 წლიდან განსაკუთრებით საშიშ ინფექციათა საწინააღმდეგო ცენტრის ვირუსულ ინფექციათა ეპიდემიოლოგიის განყოფილების გამგე. 1995 წლიდან დაავადებათა კონტროლის ეროვნული ცენტრის განყოფილების გამგე. ავტორია 52 სამეცნიერო ნაშრომის ინფექციურ დაავადებათა ეპიდემიოლოგიისა და დიაგნოსტიკის საკითხებზე. თანაავტორებთან ერთად გამოქვეყნებული აქვს მონოგრაფია ქართულ და რუსულ ენებზე.

1990 წელს დაიცვა მოსკოვში საკანდიდატო დისერტაციის თემა — „რიფტის ცხელების სადიაგნოზო პრეპარატები და ლაბორატორიული დიაგნოსტიკა“.

## ჯილდოები
* 1988 - „მედალი ჯანმრთელობის დაცვის ფრიადოსანი“

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 29

## რესურსები ინტერნეტში
კატეგორია:დაბადებული 10 ივლისი
კატეგორია:დაბადებული 1955
კატეგორია:ქართველი ექიმები
ნინო ნანობაშვილი

**ნინო ნანობაშვილი** (დ. 4 დეკემბერი, 1958, თბილისი) — ქართველი ექიმი, მეცნიერი.

1981 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1981 წელს იყო თბილისის №5 კლინიკური საავადმყოფოს ექიმი–ინტერნი. 1985–1987 წლებში მუშაობდა თბილისის სახელმწიფო სამედიცინო ინსტიტუტის ცენტრალური სამეცნიერო–კვლევითი ლაბორატორიის ელექტრო–ფიზიოლოგიის განყოფილების უმცროს მეცნიერ–თანამშრომლად. 1987–1991 წლებში 29–ე პოლიკლინიკის თერაპიული განყოფილების გამგედ. 1991 წლიდან №1 სამკურნალო პროფილაქტიკური ცენტრის მოზრდილთა განყოფილების ექიმ–თერაპევტად. 1992 წლიდან ჩინური მედიცინის ინსტიტუტის პათოფიზიოლოგიის კათედრის ასისტენტი. ავტორია 10 სამეცნიერო ნაშრომის, რომლებიც ეხება კარდიოლოგიურ, თერაპიულ, ეპიდემიოლოგიურ, რეანიმატოლოგიურ, ბიოქიმიურ პრობლემებს.

საკანდიდატო დისერტაციის თემა — „გულის შეკუმშვის ფაზური სტრუქტურისა და მიოკარდიუმის ენერგეტიკული მეტაბოლიზმის ცვლილებები ჰემორაგიული შოკის დროს ექსპერიმენტში.“

## ლიტერატურა
*  ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 219

## რესურსები ინტერნეტში
კატეგორია:დაბადებული 4 დეკემბერი
კატეგორია:დაბადებული 1958
კატეგორია:ქართველი თერაპევტები
ნინო ბაქანიძე

**ნინო ბაქანიძე** (დ. 29 ოქტომბერი, 1960) — ქართველი ექიმი, მეცნიერი.

1983 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1984–1987 წლებში იყო აკად. მ.წინამძღვრიშვილიოს სახელობის სამეცნიერო კვლევითი ინსტიტუტის კლინიკური ორდინატორი. 1987–1989 წლებში აკადემიკოს ე.ფიფიას სახელობის ამიერკავკასიის რკინიგზის საავადმყოფოს ექიმი–კარდიოლოგი.1997 წლიდან რკინიგზის დეპარტამენტისა და მეცნიერებათა აკადემიის სხივური და ინტერვენციული დიაგნოსტიკის სამეცნიერო კვლევითი ინსტიტუტის კლინიკური განყოფილების ექიმი თერაპევტი. ავტორია 7 სამეცნიერო ნაშრომის. ექიმი–თერაპევტი, მედიცინის მეცნიერებათა კანდიდატი.

1995 წელს დაიცვა საკანდიდატო დისერტაციის თემა — „ლიპიდების ზეჟანგური ჟანგვის თავისებურებანი სისხლის მიმოქცევის უკმარისობით გართულებულუ იშემიური დაავადების დროს.“

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 30

## რესურსები ინტერნეტში
კატეგორია:დაბადებული 29 ოქტომბერი
კატეგორია:დაბადებული 1960
კატეგორია:ქართველი თერაპევტები
გოგი ბატიაშვილი

**გოგი ბატიაშვილი** (დ. 4 აპრილი, 1944, წინანდალი) — ქართველი ექიმი, მეცნიერი.

1967 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1967–1968 წლებში იყო ახმეტის რაიონის სოფელ ქისტაურის სასოფლო ამბულატორიის გამგე. 1968–1987 წლებში აკადემიკოს მ.წინამძღვრიშვილის სახელობის კლინიკური და ექსპერიმენტული კარდიოლოგიის ინსტიტუტის უმცროსი მეცნიერ–თანამშრომელი. 1987–1994 წლებში უფროსი მეცნიერ–თანამშრომელი. 1994 წლიდან წამყვანი მეცნიერ–თანამშრომელი. ავტორია 30 სამეცნიერო ნაშრომის, რომლებიც ეხება სამამულო და უცხოური პრეპარატების კლინიკურ და ექსპერიმენტულ აპრობაციას. ეკუთვნის ერთი საავტორო უფლება. 

1985 წელს დაიცვა საკანდიდატო დისერტაციის თემა — „მცენარეული ციტოქრომი C გავლენა მიოკარდიუმის შეკუმშვად ფუნქციასა და ენერგეტიკულ ცვლაზე გულის სხვადასხვა ექსპერიმენტული პათოლოგიების დროს.“

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 29

## რესურსები ინტერნეტში
კატეგორია:დაბადებული 4 აპრილი
კატეგორია:დაბადებული 1944
კატეგორია:ქართველი ექიმები
არჩილ ბაქრაძე

**არჩილ ბაქრაძე** (დ. 28 იანვარი, 1959, თბილისი) — ქართველი ექიმი, მეცნიერი.

1982 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1985-1987 წლებში იყო ქირურგიის ინსტიტუტის უფროსი ლაბორანტი, უმცროსი და უფროსი მეცნიერ–თანამშრომელი. 1988-1995 წლებში თბილისის სახელმწიფო სამედიცინო ინსტიტუტის სამედიცინო სექსოლოგიის კათედრის დამაარსებელი და გამგე. 1989-1996 წლებში სექსოპათოლოგიის სამეცნიერო კვლევითი ცენტრის დირექტორი. 1996 წლიდან „ლიგა“–ს გენერალური დირექტორი. ავტორია 48 სამეცნიერო ნაშრომის სექსუალური მოშლილობის მკურნალობის პრობლემებზე. არის ექიმი-სექსოპათოლოგი, მედიცინის მეცნიერებათა კანდიდატი.

1987 წელს დაიცვა საკანდიდატო დისერტაციის თემა — „არტერიული იმპოტენციის სადიაგნოსტიკო და სამკურნალო მეთოდების ჰემოდინამიკური შეფასება“.

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 30–31

## რესურსები ინტერნეტში
* 
* 

## სქოლიო
კატეგორია:დაბადებული 28 იანვარი
კატეგორია:დაბადებული 1959
კატეგორია:ქართველი სექსოპათოლოგები
ნათელა ბასიშვილი

**ნათელა ბასიშვილი** (დ. 29 სექტემბერი, 1946, ქუთაისი) — ქართველი ექიმი, მეცნიერი.

1969 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1969–1970 წლებში იყო ცხინვალის საავადმყოფოს თერაპევტი. 1970–1972 წლებში მოსკოვის კარდიოლოგიის ინსტიტუტის ორდინატორი. 1972–1975 წლებში ამავე ინსტიტუტის ასპირანტი. 1977 წელს იყო თბილისის სახელმწიფო სამედიცინო   ინსტიტუტის ჰოსპიტალური თერაპიის კათედრის ასპირანტი  და ამავე კათედრის დოცენტი. თბილისის სახელმწიფო სამედიცინო ინსტიტუტის სინდრომული დიაგნოსტიკის კათედრის ასოცირებული პროფესორი. ავტორია 41 სამეცნიერო   ნაშრომისა კარდიოლოგიის აქტიურ პრობლემებზე.

1976 წელს მოსკოვის კარდიოლოგიის ინსტიტუტში დაიცვა საკანდიდატო დისერტაციის თემა — „ცენტრალური და რეგიონალური ჰემოდინამიკის მაჩვენებლები არტერიული ჰიპერტონიის  დროს სხვადასხვა ჰიპოტენზიური საშულებებით მკურნალობის ფონზე.“

## ბიბლიოგრაფია
* დიაგნოსტიკური ძიება შინაგან სნეულებათა კლინიკაში : სიმპტომიდან დიაგნოზამდე-სინდრომული ძიება, გამოკვლევის პროგრამები, შინაგანი სნეულებების პათოგნომური სიმპტომოკომპლექსები : სახელმძღვ. უმაღლ. სამედ. სასწ. სტუდენტებისათვის, რეზიდენტებისა და ექიმებისათვის თბილისი, შპს „ირგა“ 2010 გვ. 819 ISBN: 978-9941-0-1641-7

## ლიტერატურა
*  ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 29

## რესურსები ინტერნეტში
კატეგორია:დაბადებული 29 სექტემბერი
კატეგორია:დაბადებული 1946
კატეგორია:ქართველი ექიმები
დიანა ბაღათურია

**დიანა ბაღათურია** (დ. 11 აგვისტო, 1958, ახალციხე) — ქართველი ექიმი, მეცნიერი.

1981 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1982–1984 წლებში იყო თბილისის №1 საავადმყოფოს ზოგადი რეანიმაციის განყოფილების ექიმი–რეანიმატოლოგი. 1984–1986 წლებში მუშაობდა მოსკოვის ბაკულევის სახელობის გულ–სისხლძარღვთა ქირურგიის ინსტიტუტში. 1986–1990 წლებში ამავე ინსტიტუტში გაიარა მიზნობრივი, დასწრებული ასპირანტურის კურსი კარდიოლოგიის პროფილით. 1990–1992 წლებში იყო თბილისის კარდიოლოგიის სამეცნიერო კვლევითი ინსტიტუტის უმცროსი მეცნიერ–თანამშრომელი. 1992 წლიდან ამავე ინსტიტუტის დიაგნოსტიკის განყოფილების უფროსი მეცნიერ–თანამშრომელი. ავტორია 21 სამეცნიერო ნაშრომის. 

1990 წელს დაიცვა საკანდიდატო დისერტაციის თემა — „პარკუჭთა შუა ძგიდის დეფექტების ანატომო–ჰემოდინამიკური დიაგნოსტიკა ორგანზომილებიანი ექოკარდიოგრაფიით და დოპერექოკარდიოგრაფიით ერთ წლამდე ასაკის ბავშვებში.“

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 32

## რესურსები ინტერნეტში
კატეგორია:დაბადებული 11 აგვისტო
კატეგორია:დაბადებული 1958
კატეგორია:ქართველი რეანიმატოლოგები
მაგული ბაქრაძე

**მაგული ბაქრაძე** (დ. 13 ივლისი, 1939, თბილისი) — ქართველი ექიმი, მეცნიერი.

1960 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1960–1961 წლებში იყო ბორჯომის სანატორიუმ „ლიკანის“ ექიმი. 1961–1967 წლებში საქართველოს ჯანდაცვის სამინისტროს მეანობა-გინეკოლოგიის სამეცნიერო-კვლევითი ინსტიტუტის მეან-გინეკოლოგი. 1967–1977 ამავე ინსტიტუტის უმცროსი მეცნიერ-თანამშრომელი 1977 წლიდან არის აკად. კ. ჩაჩავას სახელობის პერინატალური მედიცინისა და მეანობა-გინეკოლოგიის სამეცნიერო-კვლევითი ინსტიტუტის უფროსი მეცნიერ თანამშრომელი. არის ავტორი 64 სამეცნიერო ნაშრომისა, გამოქვეყნებული აქვს ორი მონოგრაფია. 

1960 წელს დაიცვა საკანდიდატო დისერტაციის თემა — „ჩასახვის საწინააღმდეგო ახალი პრეპარატის „ტრაცეპტონის“ ექსპერიმენტული და კლინიკური შესწავლა.“ 

## ბიბლიოგრაფია
* ახალი ჩასახვის საწინააღმდეგო საშუალება ტრაცეპტინი თბილისი, საბჭ. საქართველო 1971 გვ. 35

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 32

## რესურსები ინტერნეტში
კატეგორია:დაბადებული 13 ივლისი
კატეგორია:დაბადებული 1939
კატეგორია:ქართველი მეან-გინეკოლოგები
ლამარა ბაღათურია

**ლამარა ბაღათურია** (დ. 7 ნოემბერი, 1936, სენაკი) — ქართველი ექიმი, მეცნიერი.

1961 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1962–1969 წლებში იყო გარდაბნის რაიონის ნევროპათოლოგი. 1969–1971 წლებში კლინიკური ორდინატურის კურსი გაიარა საკავშირო სამედიცინო აკადემიის მოსკოვის ნევროლოგიის ინსტიტუტში. 1971 წლიდან იყო საქართველოს ჯანდაცვის სამინისტროს კლინიკური და ექსპერიმენტული სამეცნიერო კვლევითი ინსტიტუტის ექიმი–ნერვოპათოლოგი. ავტორია 34 სამეცნიერო ნაშრომის, რომლებიც ეხება ახალგაზრდა ასაკის ავადმყოფთა გულის ქრონიკული იშემიური დაავადებების დროს ჩატარებული რეონცელოგრაფიულ და ელექტროენცეფალოგრაფიულ გამოკვლევებს. 

1990 წელს დაიცვა საკანდიდატო დისერტაციის თემა — „თავის ტვინის სისხლით მომარაგების უკმარისობის ნაადრევი გამოვლინება გულის იშემიური დაავადების ქრონიკული ფორმების მქონე ახალგაზრდა ავადმყოფებში.“

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 33

## რესურსები ინტერნეტში
კატეგორია:დაბადებული 7 ნოემბერი
კატეგორია:დაბადებული 1936
კატეგორია:ქართველი ნევროპათოლოგები
ალექსანდრე ბაჩიაშვილი

**ალექსანდრე ბაჩიაშვილი** (დ. 28 ივლისი, 1949, თელავი) — ქართველი ექიმი, მეცნიერი.

1973 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი, 2005 წელს თბილისის სახელმწიფო უნივერსიტეტის სოხუმის ფილიალის სამართალმცოდნეობის ფაკულტეტი. 

1978-1991 წლებში იყო მოსკოვის საკავშირო ონკოლოგიის სამეცნიერო ცენტრის მუცლის ქირურგიის განყოფილების უმცროსი, უფროსი და წამყვანი მეცნიერ-თანამშრომელი. 1992-2006 წლებში თბილისის სამედიცინო აკადემიის I ქირურგიის კათედრის პროფესორი. 1994-1998 წლებში რესპუბლიკის მთავარი ქირურგი. 1995-2006 წლებში სამედიცინო აკადემიის კლინიკის დირექტორი. არის 55 სამეცნიერო ნაშრომის, ერთი გამოგონების და ორი სასარგებლო მოდელის ავტორი. 

1989 წელს დაიცვა სადოქტორო დისერტაციის თემა — „არაორგანული სიმსივნეების კომპლექსური დიაგნოსტიკა და მკურნალობა.“

## ჯილდოები
* გრიგოლ მუხაძის სახელობის მედალი

## ლიტერატურა
* ვინ ვინ არის საქართველოში: ქართული ბიოგრაფიული ცნობარი თბ., 2006 გვ. 65

## რესურსები ინტერნეტში
კატეგორია:დაბადებული 28 ივლისი
კატეგორია:დაბადებული 1949
კატეგორია:ქართველი ქირურგები
გურამ ბაქრაძე

**გურამ ბაქრაძე** (დ. 1 იანვარი, 1935, თბილისი) — ქართველი ექიმი, მეცნიერი.

1959 წელს დაამთავრა თბილისის სახელმწიფო სამედიცინო ინსტიტუტი.

1959–1961 წლებში იყო სამხედრო ნაწილის ექიმი უნგრეთში. 1961–1969 წლებში თბილისის ტრავმატოლოგიის და ორთოპედიის სამეცნიერო კვლევითი ინსტიტუტის მეცნიერ–თანამშრომელი. 1969–1973 წლებში ქ.ალჟირის საუნივერსიტეტო ჰოსპიტალში ორთოპედიის კათედრის ასისტენტი. 1973–1979 წლებში თბილისის ტრავმატოლოგიისა და ორთოპედიის სამეცნიერო კვლევითი ინსტიტუტის უფროსი მეცნიერ–თანამშრომელი. 1979–1982 ალჟირში ქალაქის საავადმყოფოს განყოფილების გამგე. 1982–1987 წლებში ტრავმატოლოგიისა და ორთოპედიის სამეცნიერო კვლევითი ინსტიტუტის უფროსი მეცნიერ–თანამშრომელი. 1987 წლიდან სამედიცინო აკადემიის კათედრის დოცენტი და კურსის ხელმძღვანელი. ავტორია 30 სამეცნიერო ნაშრომის ტრავმატოლოგიის და ორთოპედიის აქტუალურ საკითხებზე. ეწევა სამეცნიერო–პრაქტიკულ და პედაგოგიურ მუშაობას, კითხულობს ლექციების კურსს აკადემიისა და საერო სამედიცინო სტუდენტებისათვის.

1968 წელს დაიცვა საკანდიდატო დისერტაციის თემა — „რეგიონალური სისხლის მიმოქცევის მოშლის მნიშვნელობა ტრავმული შოკის შექცევადობისათვის.“ 

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 31

## რესურსები ინტერნეტში
კატეგორია:დაბადებული 1 იანვარი
კატეგორია:დაბადებული 1935
კატეგორია:ქართველი ტრავმატოლოგები
კატეგორია:ქართველი ორთოპედები